गत वर्ष 22 अप्रैल को इंदौर एयरपोर्ट की डायरेक्टर बनी अर्यमा सान्याल ने बजट में सीएसआर की संभावना तलाशी। फंड उपलब्ध होने पर उन्होंने इंदौर के दो सरकारी स्कूल के 6 क्लॉस रूम को अपडेट करने की ठानी। 15-15 लाख रूपए लगा कर दोनों क्लास रूम को हाईटेक किया गया। यहां पर कम्प्यूटर प्रोजेक्टर लगाने के बाद मध्यप्रदेश पाठ्यपुस्तक निगम के सिलेबस को भी कम्प्यूटर में ऑनलाइन करवाया। इतना ही नहीं दोनों स्कूल के वार्षिक मेंटेनेंस का काम भी लिया गया।